ಶಾಲಿನಿ ಪಾಟೀಲ್

ಶಾಲಿನಿ ಪಾಟೀಲ್ (ಜನನ ಶಾಲಿನಿ ಫಾಲ್ಕೆ, ನಂತರ ಶಾಲಿನಿ ಜಾಧವ್ ) ಮಹಾರಾಷ್ಟ್ರದ ಮಾಜಿ ಮುಖ್ಯಮಂತ್ರಿ ವಸಂತ ದಾದಾ ಪಾಟೀಲ್ ಅವರ ವಿಧವಾ ಪತ್ನಿ. ಶಾಲಿನಿತಾಯ್ ಎಂದು ಹೆಚ್ಚು ಜನಪ್ರಿಯವಾಗಿರುವ ಶ್ರೀಮತಿ ಶಾಲಿನಿ ಪಾಟೀಲ್ ಅವರು ೧೯೮೦ ರ ದಶಕದಲ್ಲಿ ಮಹಾರಾಷ್ಟ್ರದ ಕಾಂಗ್ರೆಸ್ ಪಕ್ಷದ ಸರ್ಕಾರದಲ್ಲಿ ಮಂತ್ರಿಯಾಗಿ ಪ್ರಭಾವಿ ರಾಜಕಾರಣಿಯಾಗಿದ್ದರು. 

 ಆರಂಭಿಕ ಮತ್ತು ವೈಯಕ್ತಿಕ ಜೀವನ 
ಶಾಲಿನಿತಾಯಿ ೧೯೩೧ರಲ್ಲಿ ಬಡ ಕುಟುಂಬದಲ್ಲಿ ಜನಿಸಿದರು. ಹಣಕಾಸಿನ ಅಡೆತಡೆಗಳ ನಡುವೆಯೂ ಅವರು ಉತ್ತಮ ಶಿಕ್ಷಣ ಪಡೆದಿದ್ದರು ಎಂದು ಅವರ ತಂದೆ ಖಚಿತಪಡಿಸಿದ್ದರು. ಮದುವೆಯ ನಂತರ ತಮ್ಮ ಶಿಕ್ಷಣವನ್ನು ಮುಂದುವರಿಸಲು ಅನುಮತಿಸುವ ವ್ಯಕ್ತಿಯನ್ನು ಅವರು ಮದುವೆಯಾದರು. ಚಿಕ್ಕ ವಯಸ್ಸಿನಲ್ಲಿ, ಶಾಲಿನಿ ತನ್ನ ಸ್ವಂತ ಸಮುದಾಯಕ್ಕೆ ಸೇರಿದ ಶ್ಯಾಮರಾವ್ ಜಾಧವ್ ಎಂಬ ಸಂಭಾವಿತ ವ್ಯಕ್ತಿಯೊಂದಿಗೆ ಮತ್ತು ಅವರ ಕುಟುಂಬದವರು ನಿಶ್ಚಯಿಸಿದಂತೆ ಸಾಮಾನ್ಯ ಭಾರತೀಯ ಪದ್ದತಿಯಂತೆ ವಿವಾಹವಾದರು. ಪತಿಯ ಸಂಪೂರ್ಣ ಬೆಂಬಲದೊಂದಿಗೆ ಅವರ ಶಿಕ್ಷಣ ಮುಂದುವರೆಯಿತು. ನಂತರ ಶಾಲಿನಿ ಜಾಧವ್ ಅವರು ಕಾನೂನಿನಲ್ಲಿ ಪದವಿ ಪಡೆದರು. ಅವರು ಶ್ಯಾಮರಾವ್ ಜಾಧವ್ ಅವರೊಂದಿಗೆ ನಾಲ್ಕು ಮಕ್ಕಳನ್ನು ಹೊಂದಿದ್ದರು. ಅವರ ಪತಿ ಮತ್ತು ಅವರ ಹತ್ತಿರದ ಸಂಬಂಧಿಗಳ ಸಹಾಯದಿಂದ ತನ್ನ ಕುಟುಂಬದ ಜವಾಬ್ದಾರಿಗಳನ್ನು ನಿರ್ವಹಿಸಿದರು. ಮೊದಲು ಅವರ ಶಿಕ್ಷಣ ಮತ್ತು ನಂತರ ಅವರ ರಾಜಕೀಯ ವೃತ್ತಿಜೀವನವನ್ನು ಮುಂದುವರಿಸಿದರು.

ಶಾಲಿನಿ ಜಾಧವ್ ಅವರು ತಮ್ಮ ಮಕ್ಕಳು ಚಿಕ್ಕವರಿದ್ದಾಗ ರಾಜಕೀಯ ಪ್ರವೇಶಿಸಿದರು. ಅವರು ಸತಾರಾ ಜಿಲ್ಲಾ ಪರಿಷತ್ (ಕೌಂಟಿ ಕೌನ್ಸಿಲ್) ಸದಸ್ಯರಾಗುವ ಮೂಲಕ ಸಾರ್ವಜನಿಕ ಜೀವನಕ್ಕೆ ಪಾದಾರ್ಪಣೆ ಮಾಡಿದರು. ನಂತರ, ಅವರು ಎಂಪಿಸಿಸಿ ( ಮಹಾರಾಷ್ಟ್ರ ಪ್ರದೇಶ ಕಾಂಗ್ರೆಸ್ ಸಮಿತಿ ) ಮಹಿಳಾ ವಿಭಾಗದ ಅಧ್ಯಕ್ಷರಾಗಿ ನೇಮಕಗೊಂಡರು. ಕಾಂಗ್ರೆಸ್ ಪಕ್ಷದ ಕಾರ್ಯಕರ್ತೆಯಾಗಿ ಅವರು ತಮ್ಮ ಭಾವಿ ಎರಡನೇ ಪತಿ ವಸಂತ ದಾದಾ ಪಾಟೀಲ್ ಅವರ ಸಂಪರ್ಕಕ್ಕೆ ಬಂದರು.

ಶ್ಯಾಮರಾವ್ ಜಾಧವ್ ೧೯೬೪ ರಲ್ಲಿ ನಿಧನರಾದರು ಮತ್ತು ಅವರ ಮರಣದ ಸ್ವಲ್ಪ ಸಮಯದ ನಂತರ, ಶಾಲಿನಿ ಮರಾಠಿ ರಾಜಕಾರಣಿ ವಸಂತ ದಾದಾ ಪಾಟೀಲ್ ಅವರನ್ನು ವಿವಾಹವಾದರು.  ಈ ಸಮಯದಲ್ಲಿ ಅವರು ನಾಲ್ಕು ಚಿಕ್ಕ ಮಕ್ಕಳೊಂದಿಗೆ ೩೦ ರ ಮಧ್ಯವಯಸ್ಕರಾಗಿದ್ದರು. ಎರಡನೇ ಪತಿ ವಸಂತ ದಾದಾ ಶಾಲಿನಿತಾಯಿಗಿಂತ ಹದಿನಾಲ್ಕು ವರ್ಷ ದೊಡ್ಡವನಾಗಿದ್ದ.ಅವರು ಬೆಳೆದ ಮಗನಿರುವ ವಿಧವೆಯಾಗಿದ್ದರು. ಎರಡನೇ ಮದುವೆಯಿಂದ ಅವರಿಗೆ ಮಕ್ಕಳು ಜನಿಸಿಲ್ಲ.

 ರಾಜಕೀಯ ವೃತ್ತಿಜೀವನ 
ಅವರು ೧೯೮೦ರ ದಶಕದಲ್ಲಿ ಮಹಾರಾಷ್ಟ್ರದ ಕಾಂಗ್ರೆಸ್ ಪಕ್ಷದ ಸರ್ಕಾರಗಳಲ್ಲಿ ಸಚಿವರಾಗಿದ್ದರು.  ೧೯೮೧ರಲ್ಲಿ ಆಗಿನ ಮುಖ್ಯಮಂತ್ರಿ ಎಆರ್ ಅಂತುಲೆ ರಾಜೀನಾಮೆ ನೀಡುವಲ್ಲಿ ಅವರು ಪ್ರಮುಖ ಪಾತ್ರ ವಹಿಸಿದ್ದರು.  ವಸಂತದಾದಾ ಪಾಟೀಲ್ ಅವರನ್ನು ಮದುವೆಯಾದ ನಂತರ ಶಾಲಿನಿತಾಯ್ ಮಹಾರಾಷ್ಟ್ರ ರಾಜಕೀಯದಲ್ಲಿ ಸಕ್ರಿಯರಾದರು. ನಂತರ ಅವರು ೧೯೮೦ರ ದಶಕದ ಅವಧಿಯಲ್ಲಿ ಭಾರತೀಯ ಸಂಸತ್ತಿನಲ್ಲಿ ( ಲೋಕಸಭೆ ) ಸಾಂಗ್ಲಿ ಕ್ಷೇತ್ರವನ್ನು ಪ್ರತಿನಿಧಿಸಿದ್ದರು. ಅವರು ೧೯೯೦ ರಿಂದ ೨೦೦೯ರವರೆಗೆ ಮಹಾರಾಷ್ಟ್ರ ರಾಜ್ಯ ವಿಧಾನಸಭೆಯಲ್ಲಿ ( ವಿಧಾನ ಸಭೆ ) ಸತಾರಾದ ಕೋರೆಗಾಂವ್ ಕ್ಷೇತ್ರವನ್ನು ಪ್ರತಿನಿಧಿಸಿದ್ದರು. ಅದಕ್ಕೂ ಮೊದಲು ಅವರು ೧೯೯೦ ಮತ್ತು ೧೯೯೫ ರಲ್ಲಿ ಜನತಾ ದಳಕ್ಕೆ ಮತ್ತು ಸ್ವತಂತ್ರವಾಗಿ ಸ್ಪರ್ಧಿಸಿ ವಿಫಲರಾಗಿದ್ದರು. 

೧೯೭೦ರ ದಶಕದಲ್ಲಿ, ಅವರು ಬಡವರು ಮತ್ತು ಮಹಿಳೆಯರಿಗೆ ಸಂಬಂಧಿಸಿದ ಚಟುವಟಿಕೆಗಳಿಗಾಗಿ ಆಸ್ಪತ್ರೆಗಳಿಗೆ ಹಣವನ್ನು ಸಂಗ್ರಹಿಸಲು ರಾಜಮಾತಾ ಜಿಜೌ ಪ್ರತಿಷ್ಠಾನ ಎಂಬ ಚಾರಿಟಿಯನ್ನು ಸ್ಥಾಪಿಸಿದರು. ಚಾರಿಟಿಗಾಗಿ ಸರ್ಕಾರವು ವಿವಾದಾತ್ಮಕ ಮಂಜೂರು ಅಥವಾ ಭೂಮಿಯನ್ನು ಖರೀದಿಸಿದ್ದಕ್ಕಾಗಿ ಚಾರಿಟಿ ಸುದ್ದಿಯಲ್ಲಿತ್ತು.  ವಿಶೇಷವಾಗಿ ಮರಾಠ ಸಮುದಾಯದ ಹಕ್ಕುಗಳ ಬಗ್ಗೆ ತಮ್ಮ ಮನಸ್ಸನ್ನು ಹೇಳಲು ಶ್ರೀಮತಿ ಪಾಟೀಲ್ ಹೆಸರುವಾಸಿಯಾಗಿದ್ದರು. ಅವರ ವೃತ್ತಿಜೀವನದ ಅವಧಿಯಲ್ಲಿ, ಅವರು ಚುನಾಯಿತ ಸಂಸ್ಥೆಗಳಲ್ಲಿ ಮಹಿಳೆಯರಿಗೆ ಹೆಚ್ಚಿನ ಸ್ಥಾನಗಳಿಗಾಗಿ ಪ್ರಚಾರ ಮಾಡಿದ್ದಾರೆ.  ಐಐಟಿ ಮತ್ತು ಐಐಎಂಗಳಂತಹ ಕೇಂದ್ರೀಯ ಶೈಕ್ಷಣಿಕ ಸಂಸ್ಥೆಗಳಲ್ಲಿ ಒಬಿಸಿಗಳಿಗೆ ೨೭.೫ ಪ್ರತಿಶತ ಮೀಸಲಾತಿಯನ್ನು ವಿಸ್ತರಿಸುವ ಭಾರತೀಯ ಕೇಂದ್ರ ಸರ್ಕಾರದ ಕ್ರಮವನ್ನು ಅವರು ಟೀಕಿಸಿದ್ದರು. ಅಂದಿನ ಪಕ್ಷವಾದ ಶರದ್ ಪವಾರ್ ನೇತೃತ್ವದ ನ್ಯಾಶನಲಿಸ್ಟ್ ಕಾಂಗ್ರೆಸ್ ಪಕ್ಷವು ಈ ನೀತಿಯನ್ನು ಬೆಂಬಲಿಸಿದ್ದರಿಂದ ಶಾಲಿನಿತಾಯ್ ಅವರನ್ನು ೨೦೦೬ರಲ್ಲಿ ಆ ಪಕ್ಷದಿಂದ ಹೊರಹಾಕಲಾಯಿತು. ೨೦೦೯ರಲ್ಲಿ ಅವರು ಕ್ರಾಂತಿಸೇನಾ ಮಹಾರಾಷ್ಟ್ರ ಎಂಬ ಹೊಸ ಪಕ್ಷವನ್ನು ಕಟ್ಟಿದರು. ಪಕ್ಷಕ್ಕೆ ನಿರೀಕ್ಷಿತ ಬೆಂಬಲ ಸಿಗದೇ ಅವರು ಮತ್ತೇ ಕಾಂಗ್ರೆಸ್ ಪಕ್ಷಕ್ಕೆ ಸೇರಿದರು. 

 ಉಲ್ಲೇಖಗಳು 

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ